caption_reference_description: Pullert ved indkørsel
context_page_description: En pullert er en betegnelse for en rund, lav stolpe på ca. 1 m højde og 10-30 cm diameter, der for eksempel sættes i kanten af fortovet, i midten eller ved slutningen af gader, hvor man under normale forhold vil holde køretøjer udelukket fra at befærde området. Pullerter kan være en ekstra markering mellem landevej og cykelsti. De kan udgøre en vertikal beskyttelse af fodgængere på et særligt smalt fortov, eller en permanent afspærring af indkørsel til en gade. Der findes også pullerter som kan fjernes eller sænkes ned i gadehøjde for midlertidigt at tillade passage af bestemte køretøjer.
hierarchical_section_title: Pullert
page_title: Pullert